**Te voi concepe , Dumnezeul meu...**

*Lilia Manole*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dă-mi numai nopţi, o, Dumnezeule,

Să văd iarba, verdele, cum paşte,

Şi se înfruptă cu ispitele,

Lăsându- se ascunsă, pân- se naşte.

În pântecul albastru se ascunde,

Din Emisfera binecuvântată a pământului,

Iţi cer, şi ca să- Ţi multumesc, atâte

Nopţi ce omoară silabele urâtului.

Belşugul stelelor pe cer se- agaţă

De- un lant albiu, purtând tinctură,

Din verdele de iarbă ce- i o aţă,

Prin fibra mea, îngândurată dictatură...

Ca o lucarna, fie- mi încăperea verde,

În care eu, un fir de om, nu pot sa dorm,

Proptindu- mi, de-alambicurile certe,

Imune amfore, zvonind prin somn.

Sub pietrele ce-şi cască- nsingurarea,

Un fir de om sunt , ori alt fir-

Lăuntric , care e numai suflarea...

Nu-Ţi cer nimic, o, Doamne, abitir...

Şi chiar de-aş fi pribeag de verde,

Prin iarba, care Tu o creşti,

O, Dumnezeul meu, Te voi concepe

În pântecul Mariei, să Te primeneşti...

Lilia Manole